**Facerea lumii**

*Adrian Vasiliu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Facerea lumii

Ne trebuie cuvântul lui Borges

Pasărea Shakespeare, necesară cheie

Ochii homerici, stinsa lor scânteie

Și-am construit întregul univers.

Cu Euclid, sistemul se încheie

Fiindcă obținem și un înțeles

Sonetul axiomă: într-un vers

Exprimi întreaga lumii epopee!

Shakespeare, Borges, Homer și Euclid

Nu poate fi pleiadă mai precisă

Nici geniu mai prezent și mai lucid!

Cu ei, atâtea drumuri se deschid

Dar tot cu ei geneza e închisă

∞

Adică ∞ !